पर्ल कंपनी से पैसे वापस दिलाने को एएसपी से गुहार
मांगपत्र सौंपकर जल्द इंसाफ दिलाने की मांग
भास्करसंवाददाता | गुरदासपुर
पर्लकंपनी द्वारा लोगों से जमीन कारोबार के नाम पर बटोरे करोड़ों रुपए पीड़ित लोगों को वापस दिलाने के लिए मंगलवार को इंसाफ दी आवाज आर्गेनाइजेशन पंजाब की ओर से एसएसपी को मांगपत्र सौंपा गया। आर्गेनाइजेशन के सदस्यों ने एसएसपी से मांग की कि पर्ल कंपनी के इंचार्ज शशि कुमार उसके साथियों द्वारा हजारों लोगों की खुर्द-बुर्द की पाॅलसियां बरामद की जाएं तथा लोगों को इंसाफ दिलाया जाए।
आर्गेनाइजेशन के प्रधान चन्द्रशेखर ने बताया कि गुरदासपुर शहर में पर्ल कंपनी जिसका हैड आफिस फ्लोर गोपालदास भवन बाराखंबा रोड नई दिल्ली में है, की ओर से अपना कार्यालय खोलकर लाखों लोगों की जमीनों पर कारोबार के नाम से करोड़ों रुपए बटोरे गए। 2014 में सेबी और सीबीआई ने केस में तेजी से काम करते हुए कंपनी के मालिकों को गिरफ्तार करने के आदेश दिए। 22 अगस्त 2014 को कंपनी को संपूर्ण तौर पर बंद कर दिया गया और आगे से किसी भी प्रकार का कोई लेन-देन, नया कार्यालय खोलने या नए नाम पर नई कंपनी खड़ी करके पब्लिक से पैसा इकट्ठा करने पर पूरी तरह पाबंदी लगा दी। इस प्रकार एक अन्य केस में गिरफ्तारी वारंट जारी करने के बाद मैनेजर परमजीत सिंह फरार हो गया। इसके उपरांत पर्ल दफ्तर की कमान परमजीत सिंह के बाद शशि कुमार के हाथों में गई, जिसने अपने साथी महावीर हंस से मिलकर पैसा इकट्ठा करने का धंधा चोरी छिपे जारी रखा। पर्ल कंपनी के मालिक निर्मल सिंह भंगू को साथियों सहित गिरफ्तारी करके जेल भेज दिया गया। पिछले करीब एक साल से उस समय के एसएसपी को पालिसी की बरामदगी के लिए निवेदन किया जा चुका है। यदि प्रशासन पीड़ित निवेशकों की पालिसी बरामद करवाने में असफल होती है तो पीडितों को सड़क पर आकर विरोध प्रदर्शन करने के लिए मजबूर होना पड़ेगा और दोषियों के खिलाफ बनती सख्त कानूनी कार्रवाई की जाए।
एसएसपी को मांगपत्र देते आर्गेनाइजेशन के पदाधिकारी। -भास्कर
hin_Deva hin_Deva mai_Deva hin_Deva hin_Deva hin_Deva